text: På søndag bliver mange dyr slået ihjel
  24 marts 2015 kl. 06.24
  Sommertid medfører, at der bliver kørt mange dyr ihjel.
  I weekenden overgår vi til sommertid. Det medfører traditionelt, at mange dyr køres ihjel. De ændrer først deres vaner efter nogen tid, og overraskes derfor over, at der er trafik på et andet tidspunkt, end de er vant til.
  Ca. 25.000 rådyr og andre hjorte køres ihjel årligt ifølge Falck.
  Flest, når der skiftes til sommer- eller vintertid.
  - Det er vigtigt at respektere vildt-skiltene og lette trykket på speederen de steder, hvor der er særlig risiko for, at f.eks. en hjort eller råvildt kommer ud fra en skov eller et buskads. Det er vigtigt, at man er årvågen og kan bremse op på kort afstand, siger kommunikationskonsulent hos GF Forsikring, Riccardo Krogh Pescatori.
  Det er sjældent, at sammenstød med dyr medfører skader på mennesker, men det er ikke usædvanligt, at bilen skal repareres for 30.000-40.000 kroner efter et møde med f.eks. et rådyr.
  - Hvis man rammer et dyr, er det vigtigt at man marker stedet, der hvor det sårede dyr forsvandt. Så kan Falck eller de tilkaldte jægere finde dyret, aflive det, så det ikke lider - og fjerne det, siger Riccardo Krogh Pescatori.
  Sådan gør du, hvis du har påkørt et dyr:
  Find ud af, hvor du er: vejnavn, vejnummer, kilometersten eller anden præcis angivelse. Marker tydeligt et træ eller en kilometersten der, hvor dyret ligger eller forsvandt. Forfølg aldrig et skadet dyr. Fjern ikke et dødt eller såret dyr. Ring til Dyrenes Vagtcentral på 1812 og fortæl, hvor du har ramt dyret.Sådan gør du, hvis du har påkørt et dyr: Find ud af, hvor du er: Vejnavn, vejnummer, kilometersten eller anden præcis angivelse. Marker tydeligt et træ eller en kilometersten der, hvor dyret ligger eller forsvandt. Forfølg aldrig et skadet dyr. Fjern ikke et dødt eller såret dyr. Ring til Dyrenes Vagtcentral på 1812 og fortæl, hvor du har ramt dyret.
  
  